proxectonos/corpus_dominio_legal_administrativo_tmp huggingface dataset:
DECRETO 47/2010, do 25 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na estrada PO-308. Treito: Portonovo (p.k. 18+370)-A Lanzada (p.k. 27+970), no concello de Sanxenxo. (Clave PO/07/258.06).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 08/04/2010

Con data do 9 de marzo de 2010 a Dirección Xeral de Infraestruturas resolveu aprobar o proxecto de construción de mellora da seguridade viaria na estrada PO-308. Treito: Portonovo (p.k. 18+370)-A Lanzada (p.k. 27+970) (clave PO/07/258.06).
Este proxecto propón a mellora da seguridade viaria na estrada PO-308, situada na provincia de Pontevedra, no treito definido entre os puntos quilométricos 18+340 e 37+970.
A xustificación da urxencia de ocupación dos bens e dereitos precisos para a execución desta actuación vén motivada pola necesaria realización dunha serie de obxectivos:
-Reducir as zonas de conflito potencial, principalmente en interseccións e enlaces, nas travesías e zonas periurbanas e tamén en treitos interurbanos.
-Proporcionar as mellores condicións de visibilidade posible.
-Homoxenizar itinerarios por treitos de acordo coa xerarquización previa da rede, conseguindo que o usuario obteña unha boa percepción das características da estrada e do seu contorno.
-Proxectar unha senda peonil-ciclista ao longo de todo o treito onde se prestará atención aos puntos de intersección entre os diferentes tráficos que se produzan no contorno da estrada, peóns, bicicletas e vehículos, intentando compatibilizalos o mellor posible.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día vinte e cinco de marzo de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído así como en calquera das modificacións que sexa necesario realizar para a súa execución, para efectos de expropiación do proxecto de construción de mellora da seguridade viaria na estrada PO-308. Treito: Portonovo (p.k. 18+370)-A Lanzada (p.k. 27+970) (clave: PO/07/258.06).
Santiago de Compostela, vinte e cinco de marzo de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 25 de marzo de 2010, do tribunal encargado de avaliar as probas para a obtención do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 11 de xaneiro de 2010 (Diario Oficial de Galicia número 14, do 22 de xaneiro), pola que se declaran definitivas as relacións provisorias de aprobados.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 08/04/2010

Publicadas o 15 de marzo de 2010 as relacións provisorias de aprobados correspondentes ás probas de obtención do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 11 de xaneiro de 2010, e unha vez transcorrido o prazo de presentación de reclamacións, este tribunal
ACORDA:
Primeiro.-Declarar definitivas as relacións provisorias de aprobados.
Segundo.-Expoñer as ditas relacións nos lugares establecidos para o efecto na resolución da convocatoria.
Terceiro.-Publicar este acordo no Diario Oficial de Galicia.
Contra esta resolución poderá interpoñerse recurso de alzada ante o director xeral de Mobilidade da Consellería de Medio Ambiente, Territorio e Infraestruturas, no prazo dun mes contado desde o día seguinte ao da súa publicación no Diario Oficial de Galicia. Transcorridos tres meses desde a presentación do referido recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 25 de marzo de 2010.
Xosé Lluís Fernández Suárez
Presidente do tribunal
RESOLUCIÓN do 6 de xullo de 2010 pola que se procede á publicación da lista de espera definitiva das axudas do Programa Ángeles Alvariño, nova adxudicación 2009, que deixa sen efecto a publicada como anexo II da Resolución do 30 de decembro de 2009 (Diario Oficial de Galicia número 7, do 13 de xaneiro de 2010), pola que se adxudican as axudas correspondentes a diversas accións de formación de investigadores do Programa de recursos humanos do Plan Galego de Investigación, Desenvolvemento e Innovación Tecnolóxica (2006-2010) para o ano 2009, convocadas pola Orde do 24 de setembro de 2009 (Diario Oficial de Galicia número 189, do 25 de setembro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 13/07/2010

A Resolución do 30 de decembro de 2009 (DOG nº 7, do 13 de xaneiro de 2010), no seu punto segundo, establece unha lista de espera correspondente ás axudas do Programa Ángeles Alvariño para, de ser o caso determinar posibles substitucións, cos solicitantes que se relacionan no seu anexo II. Así mesmo, o punto vixésimo primeiro establece que contra a resolución os interesados poderán interpoñer recurso potestativo de reposición ante o conselleiro de Economía e Industria.
Resoltos os recursos de reposición interpostos contra a Resolución do 30 de decembro de 2009, a estimación parcial dos recursos de Mª Luz Rodríguez Blanco e Carlota C. Fernández Travieso, ben que non modifica a relación de solicitantes que figuran na lista de espera, altera a puntuación total e a orde de preferencia para as adxudicacións, polo que procede publicar a lista de espera definitiva das axudas do Programa Ángeles Alvariño (anexo II da Resolución do 30 de decembro de 2009), que recolle as referidas alteracións de orde na lista de solicitantes.
Na súa virtude, esta consellería,
RESOLVE:
Único.-Publicar no Diario Oficial de Galicia como anexo a esta resolución a lista de espera definitiva das axudas do Programa Ángeles Alvariño, nova adxudicación do ano 2009, que deixa sen efecto a publicada como anexo II da Resolución do 30 de decembro de 2009 (DOG nº 7, do 13 de xaneiro de 2010).
Contra esta resolución, que esgota a vía administrativa, os interesados poderán interpoñer recurso potestativo de reposición ante o conselleiro de Economía e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 6 de xullo de 2010.
P.D. (Orde 30-4-2009, DOG nº 87, do 6 de maio)
José Riesgo Boluda
Secretario xeral da Consellería de Economia
e Industria
Ver referencia pdf "13200D003P012.PDF"
ORDE do 6 de xullo de 2010 pola que se designa suplente da persoa titular da presidencia de Augas de Galicia.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 14/07/2010

A Lei 30/1992, do 26 de novembro, de réxime xurídico das administracións públicas e do procedemento administrativo común, refire no seu artigo 12 que a competencia é irrenunciable e será exercida expresamente polos órganos administrativos que a teñan atribuída como propia, salvo os casos de delegación ou avocación. Igualmente sinala neste mesmo artigo que a encomenda de xestión, a delegación de sinatura e a suplencia non supoñen alteración da titularidade da competencia, aínda que si dos elementos determinantes do seu exercicio que en cada caso se prevexan.
O artigo 17.1º da Lei 30/1992, do 26 de novembro, dispón: «Os titulares dos órganos administrativos poderán ser suplidos temporalmente nos supostos de vacante, ausencia e enfermidade por quen designe o órgano competente para o nomeamento daqueles. Se non designa suplente, a competencia do órgano administrativo exerceraa quen designe o órgano administrativo inmediato de quen dependa».
A inminente ausencia da presidenta de Augas de Galicia correspondente ao permiso por causa xustificada previsto no artigo 76 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, fai preciso atribuír, mentres dure tal circunstancia, o exercicio das súas competencias a outro órgano administrativo.
A necesidade de asegurar o correcto funcionamento deste organismo e a xestión dos asuntos que ten encomendados, nos supostos de vacante, ausencia e enfermidade da titular da presidencia, xustifican a adopción desta orde.
Por todo isto, en virtude do previsto no artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
1. Encomendar o exercicio das funcións propias da presidencia de Augas de Galicia á persoa titular da Secretaría Xeral da Consellería de Medio Ambiente, Territorio e Infraestruturas.
2. Esta orde estenderá os seus efectos durante a ausencia da presidenta de Augas de Galicia correspondente ao permiso por causa xustificada previsto no artigo 76 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia.
3. Os actos e resolucións administrativas que se diten en exercicio desta suplencia farán constar expresamente tal circunstancia.
Santiago de Compostela, 6 de xullo de 2010.
Agustín Hernández Fernández de Rojas
Conselleiro de Medio Ambiente,
Territorio e Infraestruturas
ORDE do 6 de xullo de 2010 pola que se designa suplente da persoa titular da presidencia da Empresa Pública de Obras e Servizos Hidráulicos.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 14/07/2010

A Lei 8/1993, do 23 de xuño, reguladora da Administración hidráulica de Galicia, creou a Empresa Pública de Obras e Servizos Hidráulicos, como entidade de dereito público con personalidade xurídica propia que ten por obxecto a xestión de obras e a prestación de servizos, dentro do programa de actuacións da Administración hidráulica de Galicia.
De acordo coa dita lei, o Consello da Xunta de Galicia procedeu á aprobación dos estatutos da Empresa Pública de Obras e Servizos Hidráulicos determinando o momento de inicio da súa actividade, que foi o 1 de xuño de 1996. Estes estatutos, do 7 de marzo de 1996, recollen no seu artigo 9 as atribucións do presidente do ente público.
O artigo 12 da Lei 30/1992, do 26 de novembro, de réxime xurídico das administracións públicas e do procedemento administrativo común, establece que a competencia é irrenunciable e exercerana expresamente polos órganos administrativos que a teñan atribuída como propia, salvo nos casos de delegación ou avocación.
Pola súa banda o artigo 17 da dita lei establece a posibilidade de atribuír temporalmente o exercicio das competencias que, de acordo co ordenamento xurídico, corresponden a un órgano administrativo vacante ou cuxo titular se atopa ausente ou enfermo, a outro órgano administrativo por parte do órgano competente para o nomeamento daquel.
A inminente ausencia da presidenta da Empresa Pública de Obras e Servizos Hidráulicos correspondente ao permiso por causa xustificada previsto no artigo 76 do Decreto lexislativo 1/2008, do 13 de marzo, polo que se aproba o texto refundido da Lei de función pública de Galicia, fai preciso atribuír, mentres dure tal circunstancia, o exercicio das súas competencias a outro órgano administrativo, co fin de continuar co normal funcionamento dos servizos do ente público.
Na súa virtude e en virtude do previsto no artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
1. Encomendar o exercicio das funcións propias da presidencia da Empresa Pública de Obras e Servizos Hidráulicos á persoa titular da Xefatura de Sección de Xestión da EPOSH.
2. Esta orde estenderá os seus efectos durante a ausencia da presidenta da Empresa Pública de Obras e Servizos Hidráulicos correspondente ao permiso por causa xustificada previsto no artigo 76 do Decreto lexislativo 1/2008, do 13 de marzo, polo que se aproba o texto refundido da Lei de función pública de Galicia.
3. Os actos e resolucións administrativas que se diten en exercicio desta suplencia farán constar expresamente tal circunstancia.
Santiago de Compostela, 6 de xullo de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RECURSO de inconstitucionalidade número 1065-2010.
TRIBUNAL CONSTITUCIONAL — I. DISPOSICIÓNS XERAIS — 15/07/2010

O Pleno do Tribunal Constitucional, por auto do 30 de xuño actual, no recurso de inconstitucionalidade número 1065-2010, promovido polo avogado do Estado, en representación do presidente do Goberno, acordou: 1. Manter a suspensión do inciso «logo de autorización dos órganos competentes da Comunidade Autónoma de Galicia de acordo coa normativa vixente» do artigo 15 c) do Decreto lexislativo 1/2005, do 10 de marzo, polo que se aproba o texto refundido das leis 7/1985, do 17 de xullo, e 4/1996, do 31 de maio, de caixas de aforros de Galicia, na redacción dada a este polo artigo 2.tres da Lei 10/2009, do 30 de decembro; do inciso «entre os membros da propia asemblea xeral» do artigo 31 a) do Decreto lexislativo 1/2005, na redacción dada a este polo artigo 2.dez da Lei 10/2009, e do derradeiro parágrafo do artigo 35.3º do Decreto lexislativo 1/2005, na redacción dada a este polo artigo 2.trece da Lei 10/2009, do 30 de decembro. 2. Levantar a suspensión dos números cinco, sete, once e
quince do artigo 2; dos números catro e cinco do artigo 3 e da disposición transitoria primeira, todos eles da Lei 10/2009, do 30 de decembro, de modificación do Decreto lexislativo 1/2005, do 10 de marzo, polo que se aproba o texto refundido das leis 7/1985, do 17 de xullo, e 4/1996, do 31 de maio, de caixas de aforros de Galicia.
Madrid, trinta de xuño de dous mil dez. A Secretaria de Xustiza do Pleno. Herminia Palencia Guerra.
Miguel Ángel Montañés Pardo
Secretario xeral en funcións
RESOLUCIÓN do 13 de xullo de 2010 pola que se nomean os membros da comisión de valoración para a asignación de 2.325 MW de potencia na modalidade de novos parques eólicos en Galicia.
CONSELLERÍA DE ECONOMÍA E INDUSTRIA — II. AUTORIDADES E PERSOAL — 16/07/2010

En aplicación do previsto no artigo 35.1º da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, en virtude do establecido no artigo 9º da Orde do 29 de marzo de 2010 para a asignación de 2.325 MW de potencia na modalidade de novos parques eólicos en Galicia, publicada no Diario Oficial de Galicia do 31 de marzo de 2010 (DOG nº 61), que establece a composición da comisión de valoración encargada da avaliación das solicitudes e conforme as designacións que nese sentido realizou o conselleiro competente en materia de urbanismo e medio ambiente, e o director xeral de Industria, Enerxía e Minas,
RESOLVO:
Primeiro.-A comisión de valoración quedará constituída coa seguinte distribución:
Presidente:
-Eliseo Diéguez García, director do Instituto Enerxético de Galicia (Inega).
Secretaria:
-María José Mijares Coto, subdirectora xeral de Recursos Minerais.
Vogais:
-Emérito Freire Sambade, director do Departamento de Enerxía e Planificación Enerxética do Instituto Enerxético de Galicia (Inega).
-Carlos Gómez Martínez, subdirector xeral de Enerxía, da Consellería de Economía e Industria.
-Mª Raquel Carballido Reboredo, enxeñeira técnica industrial no Servizo de Enerxías Renovables e Eficiencia Enerxética, funcionaria da Consellería de Economía e Industria.
-Norberto Penedo Rey, subdirector de Xestión de Proxectos do Instituto Galego de Promoción Económica (Igape).
-Francisco Menéndez Iglesias, xefe de sección de xestión da Empresa Pública de Obras e Servizos Hidráulicos (EPOSH).
-Eduardo Sobrino Rodríguez, subdirector xeral de Urbanismo.
Segundo.-Notificar esta resolución aos membros da comisión e proceder á súa publicación no Diario Oficial de Galicia.
Santiago de Compostela, 13 de xullo de 2010.
Javier Guerra Fernández
Conselleiro de Economía e Industria
ORDE do 5 de xullo de 2010 pola que se resolve a convocatoria da Orde do 17 de marzo de 2010, pola que se aproban as bases e se procede á convocatoria de axudas a asociacións de estudantes universitarios para o curso académico 2009/2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/07/2010

Mediante a Orde do 17 de marzo de 2010, DOG do 26 de marzo, convocáronse e aprobáronse as bases que rexen o concurso público de axudas a asociacións de estudantes universitarios para o curso académico 2009-2010.
De acordo co establecido no artigo 7º das bases da convocatoria, desde o día 20 de maio ao 2 de xuño expuxéronse as listas provisionais das solicitudes admitidas e excluídas, durante ese mesmo prazo os interesados puideron formular as reclamacións para emendar erros e faltas de documentación.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Secretaría Xeral de Universidades, esta consellería,
RESOLVE:
Artigo 1º
Concederlles axudas ás asociacións de estudantes das universidades galegas que se relacionan no anexo á presente orde e na contía que se especifica.
Artigo 2º
Denegarlles a axuda ás asociacións que se relacionan no citado anexo da presente orde, polos motivos que nel se sinalan.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 17 de marzo de 2010 constituirá causa determinante de revogación da axuda e do seu reintegro polo beneficiario ou solicitante, segundo o disposto no artigo 33 da Lei 9/2007, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 5 de xullo de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "13300D003P007.PDF"
RESOLUCIÓN do 23 de xuño de 2010, da Universidade de Santiago de Compostela, de corrección de erros da Resolución do 16 de febreiro de 2010, pola cal se publica o plan de estudos de grao en Pedagoxía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/07/2010

Advertidos erros no plan de estudos de grao no Diario Oficial de Galicia do 16 de marzo de 2010, este reitorado resolveu o seguinte:
Publicar a corrección correspondente do plan de estudos de grao en Pedagoxía no sentido seguinte:
Na páxina 3504:
No cadro Plan de estudos resumido (por módulo), despois do módulo Planificación e desenvolvemento da formación, hai que engadir:
Ver referencia pdf "13400D021P104.PDF"
RESOLUCIÓN do 23 de xuño de 2010, da Universidade de Santiago de Compostela, de corrección de erros da Resolución do 16 de febreiro de 2010, pola cal se publica o plan de estudos de grao en Educación Social.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/07/2010

Advertidos erros no plan de estudos de grao no Diario Oficial de Galicia do 9 de marzo de 2010, esta reitoría resolveu o seguinte:
Publicar a corrección correspondente do plan de estudos de grao en Educación Social no sentido seguinte:
Na páxina 3.073:
Ao principio do cadro Plan de estudos resumido (por módulo), hai que engadir:
Ver referencia pdf "13400D021P104.PDF"
Na páxina 3.073:
Onde di:
Debe dicir:
Santiago de Compostela, 23 de xuño de 2010.
Senén Barro Ameneiro
Reitor da Universidade de Santiago de Compostela
RESOLUCIÓN do 15 de xuño de 2010, da Universidade de Santiago de Compostela, de corrección de erros da Resolución do 16 de febreiro de 2010, pola cal se publica o plan de estudos de grao en Química.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/07/2010

Advertidos erros no plan de estudos de grao no Diario Oficial de Galicia do 16 de marzo de 2010, este reitorado resolveu o seguinte:
Publicar a corrección correspondente do plan de estudos de grao en Química no sentido seguinte:
Ver referencia pdf "13400D017P103.PDF"
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
ORDE do 5 de xullo de 2010 pola que se fai pública a ampliación do importe existente para a concesión de subvencións para a realización de actividades de información, orientación e busca de emprego.
CONSELLERÍA DE TRABALLO E BENESTAR — III. OUTRAS DISPOSICIÓNS — 15/07/2010

A Orde do 31 de decembro de 2009 (DOG nº 13, do 21 de xaneiro) establece na súa disposición adicional primeira que as accións incluídas nesta orde se financiarán con cargo ás consignacións orzamentarias que figuran no proxecto de orzamentos xerais da Comunidade Autónoma de Galicia para o ano 2010 e que as ditas consignacións estarán supeditadas ás modificacións orzamentarias que se poidan realizar como consecuencia de incrementos das cantidades asignadas á comunidade autónoma pola Administración do Estado.
En consecuencia, como existen outras dotacións que poden ser utilizadas para os mesmos fins procedentes da distribución de fondos finalistas publicada na Orde TIN/687/2010, do 12 de marzo (BOE nº 69, do 20 de marzo), cómpre realizar unha primeira ampliación do importe dos créditos destinados ás axudas que poderán ser concedidas ao abeiro da referida Orde do 31 de decembro de 2009, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único
Primeiro.-Amplíase o importe total das axudas que se van conceder ao abeiro da Orde do 31 de decembro de 2009, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
-12.05.322B.460.0 polo importe de 1.106.976,69 euros, código proxecto 2002 14460.
-12.05.322B.481.0 polo importe de 831.319,69 euros, código proxecto 2002 14460.
Segundo.-Esta modificación non afecta o prazo establecido na referida orde para a presentación de solicitudes.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de xullo de 2010.
Beatriz Mato Otero
Conselleira de Traballo e Benestar
RESOLUCIÓN do 15 de xuño de 2010, da Universidade de Santiago de Compostela, de corrección de erros da Resolución do 16 de febreiro de 2010, pola cal se publica o plan de estudos de grao en Relacións Laborais e Recursos Humanos.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/07/2010

Advertidos erros no plan de estudos de grao publicado no Diario Oficial de Galicia do 17 de marzo de 2010, este reitorado resolveu o seguinte:
Publicar a corrección correspondente do plan de estudos de grao en Relacións Laborais e Recursos Humanos no sentido seguinte:
Ver referencia pdf "13400D017P103.PDF"
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
ORDE do 2 de xuño de 2010 pola que se fixa o prezo de venda ao público dun dobre CD da Consellería de Cultura e Turismo, con músicas pertencentes ao Códice Calixtino e á tradición xacobea medieval europea.
CONSELLERÍA DE CULTURA E TURISMO — III. OUTRAS DISPOSICIÓNS — 15/07/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no Diario Oficial de Galicia.
Para cumprir este mandado e despois de emitir o informe favorable pola Consellería de Facenda, esta consellería
DISPÓN:
Artigo único.
1. Queda aprobado o prezo privado de venda ao público do dobre CD con libriño Canto de Ultreia. Músicas de Santiago de Compostela, Séc. XII. Codex Calixtinus, cantos de peregrinos, interpretado polo Grupo de Música Antiga Resonet e promovido polo Museo das Peregrinacións e de Santiago, da Consellería de Cultura e Turismo.
2. O prezo de venda ao público será de 18 euros, IVE incluído.
Santiago de Compostela, 2 de xuño de 2010.
Roberto Varela Fariña
Conselleiro de Cultura e Turismo
RESOLUCIÓN do 28 de maio de 2010, da Secretaría Xeral da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2010.
CONSELLERÍA DE SANIDADE — III. OUTRAS DISPOSICIÓNS — 15/07/2010

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 28 de maio de 2010.
P.A. (Decreto 310/2009, artigo 6.1º c)
Ramón Martínez Blanco
Vicesecretario xeral da Consellería de Sanidade
Ver referencia pdf "13400D008P024.PDF"
ORDE do 12 de xullo de 2010 pola que se modifica a Orde do 6 de xullo de 2010, pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010 (códigos de procedemento IN841A, IN841B, IN841C, IN841D e IN841E).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 15/07/2010

Pola Orde do 6 de xullo de 2010 aprobáronse as bases que rexen a convocatoria de subvencións para o fomento da investigación e a innovación empresarial, e se procede á súa convocatoria para o ano 2010.
Co obxecto de lograr unha maior eficacia na xestión dos procedementos das subvencións que se regulan nesta orde de convocatoria de axudas, cómpre introducir nela unha modificación, polo que
DISPOÑO:
Artigo 1º
Modificación da Orde do 6 de xullo de 2010 pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010 (códigos de procedemento IN841A, IN841B, IN841C, IN841D e IN841E).
As bases reguladoras desta orde de convocatoria modifícanse nos seguintes termos:
Modifícase o artigo 18.1º da orde mencionada, que pasará a ter a seguinte redacción:
Prazos de presentación da documentación xustificativa:
-Expediente dunha anualidade: 15 de novembro de 2010.
-Expedientes plurianuais (1ª anualidade): 30 de novembro de 2010.
-Expedientes plurianuais (resto de anualidades): 31 de outubro da anualidade de que se trate.
Artigo 2º
O prazo de presentación de solicitudes será dun mes contado a partir do seguinte ao da publicación desta orde no Diario Oficial de Galicia, e manterase a validez das presentadas con anterioridade á presente modificación, ao abeiro da Orde do 6 de xullo de 2010 pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010 (códigos de procedemento IN841A, IN841B, IN841C, IN841D e IN841E).
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de xullo de 2010.
Javier Guerra Fernández
Conselleiro de Economía e Industria
ORDE do 10 de maio de 2010 pola que se declara a alleabilidade de dous inmobles da antiga Cámara Agraria Local de Meaño.
CONSELLERÍA DE FACENDA — III. OUTRAS DISPOSICIÓNS — 15/07/2010

A Comunidade Autónoma de Galicia é titular dos inmobles das antigas cámaras agrarias locais ao abeiro do disposto na disposición adicional sétima da Lei 11/1995, do 29 de decembro.
Unha vez desafectados do dominio público os inmobles da antiga Cámara Agraria Local de Meaño mediante o Decreto 53/2010, do 25 de marzo (DOG nº 70, do 15 de abril) e obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
1. Parcela situada na rúa do Salnés, nº 3 no concello de Meaño (Pontevedra), cunha superficie aproximada de 130 m2 que, segundo o Rexistro da Propiedade, estrema: norte, con Virgilio Serantes Torres; sur, Valentín Vieitez Torres; leste, estrada de Samieira a Castrelo e oeste, Virgilio Serantes Torres.
Atópase inscrita no Rexistro da Propiedade de Cambados como predio nº 6.171, tomo 945, libro 74 e folio 55. Referencia catastral: 8094606NG1989S0001SB.
Valoración económica: 27.994,60 .
2. Parcela situada na rúa Desiderio Dovalo, nº 1 no concello de Meaño (Pontevedra) cunha superficie aproximada de 302,5 m2, sobre a cal se levantou unha casa composta de planta baixa dedicada a almacén e planta alta a oficinas e servizos. Segundo o Rexistro da Propiedade estrema: norte, con estrada de Meaño a Dena; sur, Pablo Dovalo López; leste, Campo da Feira, propiedade do Concello de Meaño e oeste, Blandina Múñiz.
Atópase inscrita no Rexistro da Propiedade de Cambados como predio nº 5.439, tomo 945, libro 74 e folio 55. Referencia catastral: 8093907NG1989S0001TB.
Valoración económica: 125.539,68 .
Santiago de Compostela, 10 de maio de 2010.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio da Consellería
de Facenda
RESOLUCIÓN do 28 de xuño de 2010, da Secretaría Xeral da Emigración, pola que se fai pública a convocatoria e a orde do día da Comisión Delegada do Consello de Comunidades Galegas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/07/2010

En cumprimento do establecido no artigo 8.3º do Decreto 4/1987, do 8 de xaneiro, na súa nova redacción fixada polo Decreto 195/1991, do 30 de maio (DOG do 11-4-1991), polo que se modifica o Regulamento de organización e funcionamento do Consello de Comunidades Galegas, e segundo o establecido no Decreto 261/1992, do 17 de setembro, polo que se amplía a composición da Comisión Delegada do Consello de Comunidades Galegas, logo da conformidade do presidente da Xunta de Galicia,
DISPOÑO:
Primeiro.-Convocar a reunión da Comisión Delegada do Consello de Comunidades Galegas, que terá lugar o vindeiro 12 de agosto, ás 10.00 horas, en Santiago de Compostela.
Segundo.-A orde do día da dita reunión será a que figura como anexo a esta resolución.
Santiago de Compostela, 28 de xuño de 2010.
J. Santiago Camba Bouzas
Secretario xeral da Emigración
ANEXO
Orde do día da reunión da Comisión Delegada do Consello de Comunidades Galegas, que terá lugar o 12 de agosto de 2010, ás 10.00 horas, en Santiago de Compostela.
1. Constitución da comisión.
2. Apertura da sesión a cargo do secretario xeral da Emigración.
3. Informe xeral de actividades presentado polo secretario xeral da Emigración.
4. Informe sobre a reforma da Lei da galeguidade e Lei do retorno.
5. Informe sobre a proposta do Plan estratéxico de emigración 2010-2013.
6. Rolda de intervencións libres.
RESOLUCIÓN do 28 de xuño de 2010, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/07/2010

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificada pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo nesta resolución.
Santiago de Compostela, 28 de xuño de 2010.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia
A Comisión Bilateral de Cooperación Administración xeral do Estado-Comunidade Autónoma de Galicia, na súa reunión do día 4 de xuño de 2010, adoptou o seguinte acordo:
Primeiro.-Iniciar negociacións para resolver as discrepancias manifestadas sobre os puntos 15, 51 e 54 do artigo único así como da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia.
Segundo.-Designar un grupo de traballo para propor á Comisión Bilateral de Cooperación a solución que proceda.
Terceiro.-Comunicar este acordo ao Tribunal Constitucional, antes do vindeiro día 1 de xullo de 2010, por calquera dos órganos mencionados no artigo 33.2º da Lei orgánica do Tribunal Constitucional, para os efectos previstos no artigo 33.2º da Lei orgánica 2/1979, do 3 de outubro, do Tribunal Constitucional, así como inserir este acordo no BOE e no Diario Oficial de Galicia.
Madrid, 4 de xuño de 2010. Manuel Chaves González. Vicepresidente terceiro e ministro de Política Territorial. Alfonso Rueda Valenzuela. Conselleiro de Presidencia, Administracións Públicas e Xustiza.
RESOLUCIÓN do 15 de xuño de 2010 de corrección de erros da Resolución do 16 de febreiro de 2010 pola cal se publica o plan de estudos de grao en Comunicación Audiovisual.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/07/2010

Advertidos erros no plan de estudos de grao no Diario Oficial de Galicia do 8 de marzo de 2010, esta reitoría resolveu o seguinte:
Publicar a corrección correspondente do plan de estudos de grao en Comunicación Audiovisual no sentido seguinte:
Ver referencia pdf "13500D011P019.PDF"
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
RESOLUCIÓN do 15 de xuño de 2010, de corrección de erros da Resolución do 16 de febreiro de 2010 pola cal se publica o plan de estudos de grao en Economía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/07/2010

Advertidos erros no plan de estudos de grao no Diario Oficial de Galicia do 8 de marzo de 2010, esta reitoría resolveu o seguinte:
Publicar a corrección correspondente do plan de estudos de grao en Economía no sentido seguinte:
Ver referencia pdf "13500D011P019.PDF"
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
RESOLUCIÓN do 15 de xuño de 2010, de corrección de erros da Resolución do 16 de febreiro de 2010 pola cal se publica o plan de estudos de grao en Filoloxía Clásica.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/07/2010

Advertidos erros no plan de estudos de grao no Diario Oficial de Galicia do 11 de marzo de 2010, esta reitoría resolveu o seguinte:
Publicar a corrección correspondente do plan de estudos de grao en Filoloxía Clásica no sentido seguinte:
Na páxina 3.263:
Onde di:
«Literatura inglesa (séculos XVIII-XIX)».
Debe dicir:
«Literatura inglesa I (séculos XVIII-XIX)».
Ver referencia pdf "13500D006P015.PDF"
RESOLUCIÓN do 15 de xuño de 2010, de corrección de erros da Resolución do 16 de febreiro de 2010 pola cal se publica o plan de estudos de grao en Historia da Arte.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/07/2010

Advertidos erros no plan de estudos de grao no Diario Oficial de Galicia do 15 de marzo de 2010, este reitorado resolveu o seguinte:
Publicar a corrección correspondente do plan de estudos do grao en Historia da Arte no sentido seguinte:
Nas páxinas 3.443 e 3.444:
Onde di: «Historia e cultura antiga», debe dicir: «Historia e cultura da época antiga».
Na páxina 3.444:
Onde di: «Historia da arte moderna e contemporánea», debe decir: «Historia da arte española moderna e contemporánea».
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
RESOLUCIÓN do 28 de xuño de 2010, do Departamento Territorial da Coruña, pola que se adxudica o financiamento dos proxectos de fomento do uso do galego dos equipos de normalización e dinamización dos centros de ensino privados de Galicia que imparten ensinanzas regradas de niveis non universitarios, para o ano 2010, ao abeiro da resolución da Secretaría Xeral de Política Lingüística do 10 de decembro de 2009 (Diario Oficial de Galicia, do 11 de xaneiro de 2010).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/2010

A xefa territorial da Consellería de Educación e Ordenación Universitaria da Coruña, despois de ver a proposta formulada pola comisión ao abeiro do artigo 9.1º, que fiscalizou a Intervención Territorial Delegada, e delegadas as competencias, resolve adxudicar as cantidades propostas que se reflicten a continuación.
Ver referencia pdf "13500D002P006.PDF"
Contra esta resolución caberá interpoñer recurso de reposición no prazo dun mes, perante a Secretaría Xeral de Política Lingüística ou, directamente, recurso contencioso-administrativo, no prazo de dous meses, perante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no Diario Oficial de Galicia.
A Coruña, 28 de xuño de 2010.
María Teresa Villaverde Pais
Xefa do Departamento Territorial da Coruña
DECRETO 116/2010, do 8 de xullo, polo que se crea un colexio de educación infantil e primaria no concello de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/2010

O Estatuto de autonomía de Galicia, no seu artigo 31 establece que é competencia plena da comunidade autónoma galega a regulación e administración da ensinanza en toda a súa extensión, niveis, graos, modalidades e especialidades; competencias e funcións que o Decreto 332/2009, do 11 de xuño, no seu artigo 1, atribúe á Consellería de Educación e Ordenación Universitaria.
De conformidade coa Lei orgánica 2/2006, do 3 de maio, de educación, é necesario racionalizar a oferta educativa no centro urbano e o contorno do concello de Arteixo ( A Coruña), no que se está a producir un constante incremento de alumnado que solicita praza na educación infantil e primaria.
Para atender as necesidades educativas do Concello de Arteixo, créase un novo centro por desagregación do CEIP Ponte dos Brozos da mesma localidade, que se atopa sobrecargado de alumnado e unidades.
Por todo o exposto, por proposta do conselleiro de Educación e Ordenación Universitaria, no exercicio da facultade outorgada polo artigo 34 da Lei 1/1983, do 22 de febreiro, reguladora da Xunta e da súa Presidencia, logo de deliberación do Consello da Xunta de Galicia na súa reunión do día oito de xullo de dous mil dez,
DISPOÑO:
Artigo único.
1. Crear o colexio de Educación Infantil e Primaria de Arteixo, código 15032716, por desagregación do CEIP Ponte dos Brozos da mesma localidade.
2. O centro terá a seguinte composición: 9 unidades de educación infantil e 18 de educación primaria.
Disposición adicional
O profesorado adscrito, con carácter definitivo, ao CEIP Ponte dos Brozos, poderá adscribirse voluntariamente, de forma definitiva, ao novo centro nun número igual ao de prazas que se creen por cada especialidade, aplicando os criterios que establece o artigo 3.2º do Decreto 140/2006, do 31 de agosto, polo que se determinan os criterios de perda de destino definitivo polo persoal funcionario docente que presta servizos nos centros educativos que imparten ensinanzas distintas das universitarias e o cómputo de antigüidade no centro en función das causas de acceso a el.
No suposto de que o número de persoas que solicitan a adscrición ao novo centro sexa inferior ao de prazas que se extinguen, aplicaranse os criterios que establece o artigo 3.1º do mencionado decreto.
Disposicións derradeiras
Primeira.-Facúltase o conselleiro de Educación e Ordenación Universitaria para adoptar as medidas necesarias para o cumprimento do que dispón este decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, oito de xullo de dous mil dez.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Orde do 5 de xullo de 2010 pola que se establecen as bases e se convocan axudas para a creación e mellora de empresas de aproveitamentos forestais.
CONSELLERÍA DO MEDIO RURAL — III. OUTRAS DISPOSICIÓNS — 16/07/2010

Advertidos erros na devandita orde publicada no Diario Oficial de Galicia nº 130, do venres, 9 de xullo de 2010, cómpre facer a seguinte modificación:
Na páxina 12.567, no artigo 2, onde di: «1.2 Acondicionamento e instalacións en parques intermedios de cortiza ou biomasa».
Debe dicir: «1.2 Acondicionamento e instalacións en parques intermedios de rolla ou biomasa».
Na páxina 12.569, no punto 3.1 do artigo 6, onde di: «Acondicionamento e instalacións en parques intermedios de cortiza ou biomasa».
Debe dicir: «Acondicionamento e instalacións en parques intermedios de rolla ou biomasa».
Na páxina 12.570, no artigo 7, onde di: «-TC1, TC2 e TC1/8 da empresa do mes de decembro de 2006 ou certificado da Seguridade Social de non ter traballadores nos réxime xeral e/ou agrario».
Debe dicir: «-TC1, TC2 e TC1/8 da empresa do mes de decembro de 2009 ou certificado da Seguridade Social de non ter traballadores nos réxime xeral e/ou agrario».
CORRECCIÓN de erros.-Lei 5/2010, do 23 de xuño, de fomento do sector naval de Galicia.
PRESIDENCIA — I. DISPOSICIÓNS XERAIS — 06/07/2010

Advertido erro na devandita lei publicada no Diario Oficial de Galicia nº 126, do luns, 5 de xullo de 2010, cómpre facer a seguinte corrección:
Na páxina 12.180, no sumario, onde di: «Lei 5/2010, do 23 de xuño,...»; debe dicir: «Lei 4/2010, do 23 de xuño,...»
DECRETO 109/2010, do 24 de xuño, polo que se dispón a substitución dun membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/07/2010

De conformidade co disposto nos artigos 4, 5 e 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1. letra d) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo á designación efectuada pola Confederación Galega de Asociacións de Pais de Alumnos de Centros Públicos (Confapa) para substituír un representante da súa organización no Consello Escolar de Galicia, por proposta do conselleiro de Educación e Ordenación Universitaria, e logo da deliberación do Consello da Xunta de Galicia, na súa reunión do vinte e catro de xuño de dous mil dez,
DISPOÑO:
Artigo 1º
Que cese Marta Lázara Fontao como membro do Consello Escolar de Galicia, en representación dos pais de alumnos do ensino público proposto pola Confederación Galega de Asociacións de Pais de Alumnos de Centros Públicos-Confapa.
Artigo 2º
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos pais de alumnos do ensino público proposto pola Confederación Galega de Asociacións de Pais de Alumnos de Centros Públicos-Confapa, a Elvira Lombao Vila.
Artigo 3º
O mandato do novo membro será ata que se proceda á legal renovación por metades que establece o artigo 6 da Lei 3/1986, do 18 de decembro, de consellos escolares de Galicia.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e catro de xuño de dous mil dez.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación
Universitaria
DECRETO 105/2010, do 1 de xullo, polo que se dispón o cesamento do presidente do Tribunal Galego de Defensa da Competencia.
CONSELLERÍA DE FACENDA — II. AUTORIDADES E PERSOAL — 02/07/2010

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e no artigo 5.2º b) da Lei 6/2004, do 12 de xullo, reguladora dos órganos de defensa da competencia da Comunidade Autónoma de Galicia, por proposta da conselleira de Facenda, e logo de deliberación do Consello da Xunta de Galicia na súa reunión do día un de xullo de dous mil dez,
DISPOÑO:
Artigo único.-Que cese como presidente do Tribunal Galego de Defensa da Competencia José Antonio Varela González, agradecéndolle os servizos prestados.
Santiago de Compostela, un de xullo de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
b) NOMEAMENTOS CONSELLERÍA DE FACENDA
DECRETO 106/2010, do 1 de xullo, polo que se nomea o presidente do Tribunal Galego de Defensa da Competencia.
CONSELLERÍA DE FACENDA — II. AUTORIDADES E PERSOAL — 02/07/2010

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e no artigo 4º.2 da Lei 6/2004, do 12 de xullo, reguladora dos órganos de defensa da competencia da Comunidade Autónoma de Galicia, por proposta da conselleira de Facenda, e logo da deliberación do Consello da Xunta de Galicia na súa reunión do día un de xullo de dous mil dez,
DISPOÑO:
Artigo único.-Nomear a Francisco Hernández Rodríguez presidente do Tribunal Galego de Defensa da Competencia.
Santiago de Compostela, un de xullo de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
CORRECCIÓN de erros.-Orde do 21 de xuño de 2010 pola que se nomean vogais do Xurado de Expropiación de Galicia.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 07/07/2010

Advertido erro na devandita orde, publicada no Diario Oficial de Galicia número 125, do venres, 2 de xullo de 2010, cómpre facer a seguinte corrección:
Na páxina 12.075, onde di: «Diego Vacas Fraile», debe dicir: «Diego Fraile Vacas».